**Press-reliz**

Maktabgacha ta’lim tizimini tubdan isloh qilish, maktabgacha ta’lim tashkilotlarini davlat tomonidan boshqarishning samarali tizimini yaratish hamda uning moddiy-texnik bazasini mustahkamlash bo‘yicha so‘nggi yillarda maktabgacha ta’lim sohasida o‘sib kelayotgan yosh avlodni sog‘lom va har tomonlama barkamol etib voyaga yetkazish, bolalarni maktabgacha ta’lim bilan qamrab olish ko‘rsatkichini oshirish, tizimga samarali ta’lim va tarbiya usullarini joriy etish hamda tizimda faoliyat yuritayotgan pedagog kadrlar malakasini oshirishga qaratilgan keng ko‘lamli ishlar amalga oshirildi.

Oʻzbekiston Respublikasi Prezidentining “2022-2026-yillarga moʻljallangan Yangi Oʻzbekistonning taraqqiyot strategiyasini toʻgʻrisida” 2022-yil
28-yanvardagi PF-60-son Farmoni, Oʻzbekiston Respublikasi Vazirlar Mahkamasining “Maktabgacha taʼlim sohasi pedagog kadrlarini qayta tayyorlash va ularning malakasini oshirish tizimining moddiy-texnik bazasini yanada mustahkamlash chora-tadbirlari toʻgʻrisida” 2022-yil 19-dekabrdagi 714-son qarorida belgilangan vazifalar asosida O‘zbekiston va Koreya davlatlari o‘rtasidagi “Oʻzbekistonda kadrlar tayyorlash, oʻqitish va rivojlantirish kompleks markazini qurish orqali maktabgacha taʼlim pedagog kadrlari saloxiyatini oshirish loyihasi” doirasida tashkil etilgan Koreya xalqaro hamkorlik agentligi (KOICA)ning mutaxassislarni jalb etgan holda maktabgacha taʼlim tizimi pedagog kadrlarini qisqa muddatli malaka oshirish kurslariga start berildi.

2024-yil 10-yanvardan boshlab 2 hafta muddat ichida master-trenerlar va koreyalik mutaxassislar ishtirokida 35 nafar trenerlar TOT trening dasturi asosida oʻqitiladi.

Mazkur trening dasturi o‘z ichiga quyidagilarni qamrab olgan:

O'yin orqali ta’lim olish, bola shaxsiga yo'naltirilgan maktabgacha ta'lim o'quv dasturining ta’lim va tarbiyaviy ahamiyatini tushunish;

Pedagoglarda o‘quv dasturlar asosida ta’lim-tarbiya jarayonini olib borish qobiliyatini kuchaytirish;

Tarbiyalanuvchilar bilan muloqot qilish qobiliyatini yaxshilash;

Maktabgacha ta’limda ota-onalar va jamiyatning faolligini oshirish.

Shu bilan birga, mazkur o‘quv kurslari dasturini ishlab chiqishda, qamrab olingan modullarni tanlash bo‘yicha maktabgacha ta’lim tashkiloti pedagog-kadrlari tomonidan anketa-so‘rovlar o‘tkazildi hamda ularga xorijiy mutaxasislarni jalb etgan holda mehnat faoliyatida kasbiy kompetensiyalarini rivojlantirishdagi muammolar o‘rganib tahlil qilib chiqilganligi asosida ishlab chiqildi.

Ikki bosqichda amalga oshiriladigan o‘quv kurslarining 2-bosqichida tayyorlangan trenerlar oʻzlari faoliyat olib borayotgan maktabgacha taʼlim tashkilotlari pedagoglarini jalb etgan holda oʻqitadiar.